b"\n_START_ARTICLE_\nThomas Wright\n_START_SECTION_\n\xc5\xbdivljenjepis\n_START_PARAGRAPH_\nWright je bil potomec kvekerske dru\xc5\xbeine, ki je prej \xc5\xbeivela v Bradfordu, Yorkshire. \xc5\xa0olal se je na stari klasi\xc4\x8dni gimnaziji (grammar school) v Ludlowu in na Kolid\xc5\xbeu Trinity (Trinity College) v Cambridgeu, kjer je diplomiral leta 1834. Med \xc5\xa1tudijem v Cambdridgeu je pisal za Gentleman's Magazine in druge revije. Leta 1835 je od\xc5\xa1el v London, kjer se je posvetil delu v knji\xc5\xbeevnosti._NEWLINE_Najprej je izdal delo Zgodnje angle\xc5\xa1ko pesni\xc5\xa1tvo v gotskih \xc4\x8drkah, s predgovorom in opombami (Early English Poetry in Black Letter, with Prefaces and Notes) (1836, 4 knjige. 12mo). To delo je v naslednjih \xc5\xa1tiridesetih letih iz\xc5\xa1lo \xc5\xa1e velikokrat. Wright je pomagal ustanoviti Britansko arheolo\xc5\xa1ko zdru\xc5\xbeenje (British Archaeological Association) (1843) in dru\xc5\xa1tva Percy, Camden in Shakespeare. Leta 1842 so ga izbrali za dopisnega \xc4\x8dlana Acad\xc3\xa9mie des Inscriptions et Belles Lettres iz Pariza. Postal je \xc4\x8dlan Starinoslovskega zdru\xc5\xbeenja (Society of Antiquaries of London) kot tudi \xc4\x8dlan mnogih drugih britanskih in tujih znanstvenih ustanov._NEWLINE_Leta 1859 je nadzoroval izkopavanja rimskega mesta Uriconium (Wroxeter) pri Shrewsburyju in napisal poro\xc4\x8dilo. Njegov portret je od 1. oktobra 1859 razstavljen v Drawing Room Portrait Gallery._NEWLINE_Wright je bil odli\xc4\x8den u\xc4\x8denjak, vendar se ga bodo v glavnem spominjali kot pridnega starinoslovca in urednika mnogih zgodovinskih ostankov srednjega veka."